JohanHeinsen/ENO huggingface dataset:
Viborger Samler, 1839-05-10
J "Kbhavnsposten No. 104 for d. A. hedder det, at Overpræsident Kjerulff har erholdt et Reisestipendium paa 3000 Rbd. til i Sommer at foretage en Reise til Paris. Denne Meddelelse, som senere er optagen baade i kjøbenhavnske og næsten alle Provindsial-Blade, er imidlertid aldeles urigtig. Red. veed nemlig med fuldkommen Vished, at det, Over præsidenten til den ommeldte Reise, som han i prinate og personlige Hensyn foretager, har søgt om, og som er blevet ham bevilget, er et Gageforskud af 2000 Rbd., hvis Tilbagebetaling er sikkret ved en Livsassurance. (Berl. Av.)
Viborger Samler, 1839-05-10
Cadetcorvetten Flora, commanderet af Capt. Palludan, afseilede den 5te ds. Form. fra Kbh. Rhed til de sædvanlige aarlige Krydstoure.
Viborger Samler, 1839-05-10
Orlogsbriggerne St. Jan, Captl. Gjødesen, og Mercur, Captl. Mourier, afgaae den 6te ds fra Kbhn. til Vestindien.
Viborger Samler, 1839-05-10
Det engelske Dampskib er den 7de Mai ankommen til Kbhvn.
Viborger Samler, 1839-05-10
Det asiatiske Compagnie har faaet Efterretning fra Ostindien om, at dets Eiendomme der, som i dets Jnventarieliste var anført næsten uden Værdie, ere blevne solgte for 5000 C. Rupi.
Viborger Samler, 1839-05-10
Den 3die Mai indløb til Kbhvn, med en Baad fra Anholt den Efterretning, at Briggen Juno, Capt. Schopardt, af og fra Newcastle, er forliist lidt indenfor Anholts Knop.
Viborger Samler, 1839-05-10
Nylig har en Rodemester i Kbh. havt et Deficit af den Bagatel 4000 og nogle Hundrede Rbd., uagtet Rodemesterne, efter den nuværende hensigtsmæssige Jndretning ved Kæmneriet, hver Uge maa indbetale det Opkrævede, og uagtet der hver Maaned foretages et Slags Generalregnskabs Aflæggelse, hvorved naturligviis Skatteblanquetterne, som haves i Behold, fremlægges. Paa kortere Tid en 14 Dage efter sidste Afregning skal hiin Kassemangel have fundet Sted. Hvorledes det egentlig er gaaet til, er os, og Flere med os, endnu en Gaade. Vel kan ikke Communen tabe derved, thi der er, som man kan begribe, Caution; men det bliver dog altid høist sørgeligt saavel for Cautionisterne som for den offentlige Tillid til Bestyrelsen, at man har kunne lade en saa betydelig Underbalance opvoxe ved en saa lidet omfattende Jncassation. (Fris.) Den 6te om Formiddagen er Auctionen over Haandarbeider og Kunstsager begyndt, som sælges til Fordeel for de Vandflodlidte. De første 23 Nr., ved hvis Salg vi vare tilstede, bleve solgte fra 100 Rbd. til 20 Rbd.; det lader altsaa til, at Auctionen vil indbringe en klækkelig Sum. Alene for Adgangskortene til at tage Arbeiderne i Øiesyn er indkommet over 1000 Rbd. (Berl. Td.)
Viborger Samler, 1839-05-10
Vi have allerede igaar (6te Mai) meldt, at 23 No. vare solgte ved Auctionen til Fordeel for de Vandlidte over Haandarbeider og Kunstsager. Vi tilføie, at der i det Hele igaar blev solgt 145 Numere og at de have indbragt omtrent 1600 Rbd. Ved den fortsatte Auction idag ere til Kl. 2 1/2, da vi forlode Auctionssalen, 110 No. blevne solgte til et Beløb af 526 Rbd. (S. Bl.)¬
Viborger Samler, 1839-05-10
J Politivennen læses en Beretning om en stor Bataille, der sidste Flyttedag fandt Sted i Frederiksberg Have. Der var nemlig paa den ene Side henved 200 Drenge fra 5 af Kjøbenhavns største og meest anseete Skoler, bevæbnede med Træsabler, Kjeppe o. s. v. og det modsatte Parti bestod af 40 Drenge af en anden Skole. Det sidstnævnte, svagere Hold saae sig nødt til at flygte ind i Gartnerboligens Gaard, og derfra at begive sig hjem gjennem Frederiksberg By, hvorhen det imidlertid forfulgtes af Modpartiet, med støiende Raad. En Politibetjent, som vilde styre tilfreds, slog sin Stok istykker paa de unge Rygge. De af os tidligere ommeldte tvende aarlige Ud markeder i Kbhvn. ere, ifølge den desangaaende Magistraten meddeelte kongelige Resolution, dateret 17de f. M., bestemte at afholdes "det ene i Juni eller Juli, og det andet i October Maaned, under Tilsyn og Styrelse af Grosserer-Societetets Committee." (Kbhp.)
Viborger Samler, 1839-05-10
Af en Beretning i Kbhvnsp." og "Fædrenel. om den i den danske Retspleie mærkelige Justitssag imod Landfogden paa St. Jan, Major Magens, seer man, at Samme reiste sig fra, at han efter Pligt fandt sig foranlediget til at anstille Undersøgelse om en Afdøds Efterladenskaber, som han havde Grund til at ansee for meget betydelige, men som en Mand, der havde staaet i nært Forhold til den Afdøde, søgte at give Udseende af at være aldeles Intet. Det viste sig, at Magens havde Ret; men Modparten var dristig nok til at klage derover og til at faae nedsat en saakaldet hemmelig Ret," efter hvis Paastand den vestindiske Regjering gav Ordre til at sætte Magens under Justitiens Tiltale.
Viborger Samler, 1839-05-10
Dersom 4 Borgere i Kjøbenhavn, hedder det i Kbhvsp. vilde træde sammen og i en hemmelig Ret undersøge Hof- og Stadsrettens Handlemaade, samt paa denne Undersøgelse begrunde en ærerørig Beskyldning mod Samme og indgive den til det danske Cancelli, vilde Sligt neppe bevirket nogen Action uden i alt Fald mod saadanne 4 Personer selv. Men vi ere ogsaa Kjøbenhavn og ikke i Vestindien under General-Gouverneurens ad mandatum-Regiments eller det scholtenske Cancelli." Kammerraad, Dr. jur. Kall, Byfoged &c. i Wordingborg, er bleven i Naade entlediget fra dette sit Embede. – Lehnsbaron Holger Rosenkrantz til Rosenholm i Jylland, er efter længere Tids Sygdom ved Døden afgaaet i Kbh. (Ah. Av.)
Viborger Samler, 1839-05-10
Huusmanden paa Kjelleklintegaards Mark, der forleden blev saa svært beskadiget ved at sprænge Steener den 27de April, efter at have lidt Meget, død af sine Saar. (Sjællandsp.)
Viborger Samler, 1839-05-10
Commandanten paa Kronborg Fæstning, Generalmajor v. Ohlrogge, Command, af Dr. og Domd., hensov imorges Kl. 7 efter faa Dages Sygeleie af en heftig Feber. J det Decennium omtrent, hvori den Afdøde beklædte sin nærværende Post, erhvervede han sig ved en høi Grad af Humanitet saavel Garnisonens som Jndvaanernes Agtelse og Hengivenhed.
Viborger Samler, 1839-05-10
J Holbek har der i Slutningen af Vinteren og Begyndelsen af Foraaret grasseret en nervøs Feber, hvoraf mange Mennesker (over 100) have været angrebne, og som tillige har krævet nogle Offre.
Viborger Samler, 1839-05-10
En af vore høiagtede Geistlige, Provst Daniel Smith i Stege har udgivet i Trykken den af ham paa 3die Søndag i Fasten holdte Prædiken over 2 Cor. 9, 5-15, der med indtrængende Ord opmuntrer til "Goddædighed mod vore vandlidte jydske Landsmænd, samt de i den Anledning af ham digtede Psalmer, og lader dem sælge til Bedste for de Vandlidte, J "Hempels Avis" anmeldes et nyligt udgivet lille Skrift af Hr. Dr. Kalkar, betitlet "Nogle smaa Afhandlinger og kirkelige Anliggender, bestaaende af tre Afdelinger: 1) Tale mod Pastor Grundtvig om dansk Kirkefrihed; 2) Kort Udsigt over Sognebaandets Historie i den christne Kirke, og 3) Trende Forelæsninger eller Brudstykker af de Forelæsninger, Forf. i afvigte Vinter har holdt over den christelige Troe.
Viborger Samler, 1839-05-10
Odense. Ogsaa Odense Læseforening vil iaar høitideligholde den 28de Mai med et Festmaaltid. Det er at vente, at Dhrr., der paatage sig Arrangementet, ville ansætte Prisen saa lavt som muligt, saa at ret mange af de mindre Formuende kunne deeltage i en Fest, hvis Betydning ikke forhøies ved mange Retter eller ved det, der futter, men hvis Værd ogsaa Menigmand heel vel kan fatte, naar man blot ved dens Jndretning noget retter sig efter hans Tankegang og hans - Pung. (Hemp. Av.)
Viborger Samler, 1839-05-10
Kiel. For nogen Tid siden er ogsaa her en Dameforening traadt sammen for at samle Penge til de Vandlidte ved Vesterhavet og Liimfjorden, ved en Bortlodning af qvindelige Arbeider. Femten hundrede Lodder ere allerede afsatte, saa at det synes, at dette Privat-Foretagende finder almindeligere Unstøttelse end den offentlige Jndsamling. Udfaldet skal i sin Tid blive meddeelt.
Viborger Samler, 1839-05-10
Paa den ifjor udstædte Opfordring til Staden Kiels og Omegns Beboere indkom 1260 Rdlr. Cour. til Understøttelse for de fra deres Poster afskedigede – Af gottinger Professorer. (Kieler Correspobl.)
Viborger Samler, 1839-05-10
den tydske Historiker Dahlmane (een af de 7 af Kongen af Hannover afskedigede Professorer) vil om kort Tid udkomme den 1ste Deel af Danmarks Historie, der skal være Frugten af meget lange Studier. (Portefeuillen.)
Viborger Samler, 1839-05-10
Den Godsbesidder i det oldenborgske District, der nylig, for at have misbrugt sin Huusret, er bleven dømt til et halvt Aars Fæstningsstraf, havde ladet sin Tjenestepige, i Overværelse af hendes dertil sammenkaldte Medtjenerinder, ved sin Foged tildeele 12 Slag af en Ridepidsk, fordi hun, efter hans Formening, havde givet Anledning til et Rygte, der gjorde hans sædelige Vandel mistænkelig. Dommen er endnu ikke fuldbyrdet, da den Domfældte skal have ansøgt om Straffens Forandring til en Pengemulct. Paa Till Uglspils Træbillede, som bliver opbevaret ved Siden af Kirken i Mølln i Lauenborg, læste man for nylig følgende Linier: Die Lübecket nehmen von uns Eingangssoll, Fordern wir nicht Gleiches von ihuen, fo find wir – Die Lübecker fordern ein Halb oder ein Qvart, Wird's von ihnen gefordert, so sagen sie, es sey hart Lat de Herren von Lübeck nu leeren in Mølln, Dat se betalet möt, wat se betalen sølln. (Kiel. Corr.)
Viborger Samler, 1839-05-10
Det den 3die og 4de de afholdte Hadsunds Marked, var forholdsviis besøgt af flere Kjøbere end Sælgere, hvorfor Priserne vare meget høie. Sanledes betaltes for et Par 2 Aars Stude fra 46 til 18 Rbd.; for 3 Aars dito fra 56 til 58. De større kunde, formedelst de altfor overdrevne Priser, som fordredes, (indtil 80 Rbd. Parret) ikke afhændes. Almindelige Kælve ker kostede fra 26 til nogle og 30 Rbd.; enkelte større indtil 40 Rbd. Ubleget Hørlærred var stærkt søgt, og betaltes med 22 a 24 s. pr. Alen. Forøvrigt var der heller ikke denne Gang noget synderligt Marked paa den søndre Side af Fjorden; men Alt paa den nordre. (Rd. Av.)
Viborger Samler, 1839-05-10
Den høieste Gevinst i det kgl. kbh. Classelotteries 2den Klasses Trækning, 4000 Rbd., faldt i GethersCollection i Kbhvn, paa Amben 11,238; de 1500 Rbd. tilfaldt Lottoet selv, og af de 6 Gevinster paa 1000 Rbd. kom 3 til Kbhvn., 1 til Burg og 2 tilfaldt Lottoet. Til Aarhuus kom en Gevinst paa 200 Rbd. og til Viborg 200 Rbd. paa Amben 23,263. og 30 Rbd. paa Amben 33,331. – De udtrukne Bagtal ere: Ved Tallotteriets 1485de Trækning i Kjøbenhavn, den 7de Mai, udkom følgende Nummere: (Børs-Coursen, af 7de Mai, er uforandret.)
Viborger Samler, 1839-05-10
Reisende med Dampskibet Dania. Fra Aarhuus til Kallundborg: Etatsraad Amtsforvalter Brink-Seidelin, Kammerraad Christensen, Greve H. Rantzau, Cand. theol. J. Ostermann, Jfr. H. Jessen, Jfr. L. Fohlmann og A. Pingel, FrøkenS. Hansen, S. Clausen, Cantor J. Kabell. N. O. Steenberg, Handelsfuldmægtig Warburg, Student N. Sehestedt, Madam E. Johansen med 2 Børn og Tjenestepige, Hr. Cleasby, Fabrikant P. Bruun med Søn, Cand. theol. C. Lund, Student F. Hastrup, practiserende Læge P. Lund, Kjøbmand Joh. H. Agerup, Cancellieraad Herredsfoged Hertz med Familie, Frøken Nanny v. Beenfeldt, Skuespillerne Printzlau og Bloch, Harvespiller Langballe, Proprietair Rafn, Tobakspinder Hogh. Examinatus juris Fuldmægtig Trochmann, Frue de Thygesen, Frøken M. Feddersen, Propriet. de Thygesen, Fuldmægtig Thorgersen, Jernværkeier Smith, Jomfru Kuhlmann, Krigsraad Toldkasserer Fischer. Handelsbetjent Lardelli, Toldbetjent Svane, Cancellieraad Birkedommer Lautrup (fra Samsøe). Fra Kallundborg til Aarhuus: Justitsraad Neckelmann, Greve de Scheel med Søn, Demoiselle Taroni, Kammerraad Christensen, Greve af Ranzau, Jomfru Bay, Klædefabr. Koch, Student Koch, Emil Koch, Toldbetjent Sørensen, Cand. theol. Jensen, Skrædermester Munck, Kjøbmand Agerup, Cand. theol. Hansen, Kjøbmand Meyer, Gaardeier Black, Jomfru Orum, Commandeurcapt. Krieger med Frue, Pr. Lieutenant Krieger, Frøken Krieger, Student Holten, Cancellieraad Rummelhoff med Frue, Grosserer Borup, practiserende Læge, Lund, Apotheker Begtrup, Exam. juris Nysum, Madame Lessøe, Jfr. Ørstrøm, Handelsfuldmægtig Barfoed, Forpagter Hansen. Med Paquetten No. 1 til Kjøbenhavn: Kjøbmand J. G. Lorenz, Frøken M. G. Blom, Student W. Thisted, Stud. ph. Gregersen, Kiøbmand Jahnsen. Med Paquetten No. 1 fra Kjøbenhavn; Studenterne Morville og N. Schougaard, Skuespiller, Hansen, Skrædersvendene Fohrsman og Kastberg.
Viborger Samler, 1839-05-10
Med Dagvognen fra Viborg til Randers: Grosserer Perch og Søster.
Viborger Samler, 1839-05-10
Med Dagvognen fra Randers til Viborg: Madam Lessøe, Hr. Petersen.
Viborger Samler, 1839-05-10
Paa 6te Søndag efter Paaske prædiker i Domkirken Hs H. Hr. Biskop Øllgaard, Commandeur af Dannebrogen og Dannebrogsmand; i Søndresogns Kirke Hr. Pastor Ursin.
Viborger Samler, 1839-05-10
AVERTISSEMENTS. At Omvexlingen af de ifølge kongelig Resolution af 8de Marts d. A. indkaldte 10 Rbdlr. Sedler og 16 Rigsbankskilling Kobbertegn skeer hver Onsdag, bekjendtgjøres herved. Viborg Amtstue, den 1ste Mai 1839. Morville. R. G. Tommerup.
Viborger Samler, 1839-05-10
Steenhugger i Aarhuus, anbefaler sig med Alt til Steenhugger=Professionen henhørende, saasom: alle Sorter Bygningsarbeide, Monumenter, Liigstene, Gravkors af Marmor og Sandsteen m. m. - Ligesaa omhugges gamle Liigsteen, Monumenter renoveres &c. – Bestillinger modtages i Viborg, af Kjøbmand G. Boye.
Viborger Samler, 1839-05-10
En Landeiendom paa 2 a 300 Tdr. Land ønskes strax til Kjøbs. De herpaa Reflecterende bedes snarest muligt at indgive skrivtlig Beretning til dette Blads Contoir med Udskrivt: "Gaardsalg 1839. Veritable Apetitoste faaes hos A. Pedersen.
Viborger Samler, 1839-05-10
Licitation over en Dæmnings eller Vases Opførelse imellem Vertshuset Aabroe og Broen over Gudenage, at henved 400 Alens Længde, 12 Alens Brede foruden Skraaningerne ved begge Sider, og indtil omtrent 10 Qvarteers Høide, med et Steen-Underlag under Veibanen paa 30 Favnes Længde, samt 16 Jispæles Nedrammelse i Aaen, med mere, bliver ifølge det kongelige Rentekammers Resolution af 2den Februar d. A. og vedkommende Øvrigheds derpaa grundede Bestemmelse, foretaget i bemeldte Vertshuus Aabroe Onsdagen den 2de Mai næstkommende, Kl. 10 Formiddag, efter en over Vasen forfattet Tegning, samt Conditioner som i Forveien ere til Eftersyn her paa Contoiret, og ere henlagte i Vertshusene Aabroe og Ans, samt hos Redacteuren af Randers Avis. Dertil indbydes Lysthavende. Grevskabet Frysenborgs Birkecontoir i Hammel, den 30te Commesen. April 1839.
Viborger Samler, 1839-05-11
67 Aargang. No. 60. Kongelig allernaadigst alene privilegerede borger Baller, Forsendes med Brevposten i Danmark og Hertugdømmene. Løverdagen den 11 Mai 1839. Redigeret af E. Nerenst. – Udgives fra det Donssiske Officin.
Viborger Samler, 1839-05-11
Udenlandske Efterretninger. Storbritannien og Jrland. J Underhuset kom den 2den Mai Landets commercielle Spørgsmaal paa Bane, blandt hvilke ogsaa et Andragende af Hr. Gibson om Forelæggelsen af den diplomatiske Correspondance angaaende den nyindførte Transittold paa Veien mellem Hamburg og Lübeck. Hr. Gibson sagde: Veien mellem Hamburg og Lübeck er den korteste Forbindelsesvei mellem Nordsøen og Østersøen og sparer Seiladsen gjennem Sundet. Hidtil har denne Vei været toldfri og især af saa meget større Vigtighed for den europæiske Handel, som Seiladsen gjennem Sundet til visse Tider er meget farlig. Toldens Jndførelse blev ikke betragtet som Skadesløsholdelse for Veiens Forbedring, da denne tvertimod, nu som fører af den allersletteste Beskaffenhed. Desuden bleve, i Modsigelse med Aanden og Ordene i de mellem England og Danmark afsluttede Tractater, der eengang for alle have afskaffet al Differencetold, russiske og preussiske Producter derved givne Fortrin for de britiske, at der fastsattes for Transtten fra Lübeck til Hamburg kun 5 s. men derimod omvendt fra Hamburg til Lübeck 10 s. pr. Centner, at visse russiske og preussiske Hoved Udførselsartikler. Tjære, Beeg, Hamp, Talg o. s. v. bleve befriede fra enhver Told, uden at en lignende Begunstigelse statueredes for de britiske Hoved Udførselsartikler. Vel blev Tolden for Transiten fra Hamburg til Lübeck faa Dage for Fringne. Emanation den 1ste Jan d. A. ogsaa nedsat til 5 sk. men Exemtionen af hine russiske og preussiske Artikler existerer endnu, uden at britiske Producter deele denne Begunstigelse. Regjeringen maa derfor forklare, hvorledes den kan finde en saadan Fremgangsmaade overeensstemmende med de bestaaende Tractater. Lord Palmerston erklærede i sit Svar, at Danmark havde Ret til Jndførelsen af en saadan Told, forudsat at den er moderat og paalægges alle fremmede Nationer uden Forskjel. Da dette sidste imidlertid ikke var Tilfældet, gjorde den britiske Regjering den danske Forestillinger og erholdt Toldens Nedsættelse for Transitgods fra Hamborg til Lübeck til 5 s. Nu har den britiske Regjering gjort den danske Forestillinger ogsaa med Hensyn til visse russiske Hoved Udførselsartiklers Befrielse fra enhver Told. Afhjælper Danmark denne Mangel, da finder Lord Palmerston Transitiolder i sin Orden (et Tordenslag for den hanseatiske smaalige Kræmmeraand). Hvad Sundtolden angik, hvilken Hr. Gibson havde omtalt, saa var der Spørgsmaal om Danmark ikke hævede en høiere Told i Sundet end Tractaterne og gammel Skik og Brug, indrømmede; herom vilde Ministeren for Øieblikket ikke yttre sin Mening, men erklærede, at Regjeringens Opmærksomhed var henvendt derpaa. Han erklærede derpaa at ville, hvis Danmark gav et utilfredsstillende Svar paa den Fordring at stille de britiske Producter paa samme Fod som de russiske, forelægge den didhørende Correspondance.
Viborger Samler, 1839-05-11
Jndenlandske Efterretninger. Hidtilværende kgl. dansk Consul i Nantes, Hr. Frederik de Coninck, er efter Ansøgning i Naade, bleven entlediget fra denne Post, der fortiden er vacant. (Hls. Td.) Det første Skib af betydelig Størrelse (en Tremaster) har nu med Master og hele Reisningen været optaget paa Dhrr. Jacob Holm & Sønners nye Opslæbnings-Beding, og er igjen bleven sat i Vandet. Det var Barkskibet "Treue, som føres af Capt. Evert, drægtig 233 preussiske Normallæster (omtrent 170 danske Commercelæster.) Dette Skib, som havde gjort svært Havarie, erholdt en udførlig Reparation i Bunden, bestaaende af en ny Kiol, Krigstykke og flere Planker i Kimningerne med Kiolplankerne, samt overalt forseet med Nagler, Bolte, osv. Arbeidet udførtes i en Tid af 16 Dage, Ophivnings- og Udløbningsdagen deri beregnede. Dernæst landsattes Skonnerten St. Thomas paa Bedingen den 30te April for at kalfattes og erholde ny Kobberforhudning; Arbeidet paa dette Skib (omtrent 53 Commercelæster), tilhørende Grosserer Broberg og ført af Capt. Riis, fuldførtes i 3 Dage. Saaledes har man i den ovennævnte Opslæbnings Beding ved den i flere Henseender saa fortjente Eiers Driftighed en Jndretning her i Kbhvn, der i mange Aar har været savnet, og som er af stor Vigtighed for Søfarten. Constructionen af denne Opslæbnings Beding skyldes Mesteren paa bemeldte Hr. Grosserer og Ridder Jacob Holms Værfter, Hr. Skibs. bygmester Jørgensen, hvis Dygtighed og mechaniske Talenter ved flere Leiligheder har viist sig. Bedingens Jndretning har for været omtalt i Bladet. Skibene landsættes med Masterne i, og med fuld Takelage. (Dagen.) Flensborgs Handel paa de danske vestindiske Øer har, i Gjennemsnit af de 6 Aar fra 1833 til 1838. aarlig sysselsat 19 Skibe af omtrent 1600 Commerce Læsters Drægtighed. Jndførselen af Sukker, som i samme Tidsrum omtrent var 2 3/4 Mill. Pund aarlig. steeg 1838 til over 3 1/2 Mill. Pd. Af Rum er i hine 6 Aar tilført 26,925 Oxhoveder, og af Kaffe 3,298,000 Pd. De fleste Varer, som Flensborg udfører til Vestindien, ere af Landets egne Frembringelser. Flensborgs Toldintrader udgjorde i de sidste 6 Aar over 200,000 Rbd. aarlig, og for 1338 endog 245,398 Rbd. (Dannevirke.)
Viborger Samler, 1839-05-11
Paa Flensborgs Skibsbrygge seer Man i denne Tid store Hobe af Jernal, bestemt for Agent Hol lers Jernværk ved Rendsborg. Bønderne opgrave den omtrent een Fod under Jordens Overflade, ved Skyttehuset, Ellund og Harritslev, og faae for hver paa Broen leveret Ramme af 4 Alen i Fiirkant og 2 Alens Høide 8 Rdlr. Cour. (S. Bl.) Efterat have stødt paa Klipperne ved Svinder, er Briggen "Thingørn, Capt. Jensen, af og fra Kjøbenhavn bestemt til Jsland, den 19de April indkommen meget læk til Svinøer, hvorfra den vilde af elle til Mandal, for at losse Ladningen. (Hals. Td.)J Gelting i Angel, og i andre slesvigske Byer hersker den besynderlige Skik, at den Afdødes nærmeste Slægtning, Søn, Datter, Enke eller Enkemand, sætter sig paa Liigkisten og saaledes lader sig bære eller kjøre med Liget til Graven. (Hors. Av.) Sex Mænd, deriblandt Skolelæreren, i en Landsby nær Faaborg, bringe i Hemp. Avis til offentlig Kundskab, at et 18aarig Pigebarn, som efter en meget heftig Sygdom i Aaret 1837 havde mistet ganske Kraften til at støtte eller staae paa sine Been, var den 4de April hos Mirakelpigen, og sees nu, efter en gradviis tiltagende Forbedring, at kunne gaae alene omkring i Forældrenes Huus. De tilføie derhos Følgende: "Skjøndt det er vor fulde Overbeviisning, at den svenske Pige har hjulpet dette Barn til at kunne gaae igjen, er det langt fra ikke vor Paastand, at her har tildraget sig noget Overnaturligt eller Noget, Fornuften ei kan billige. Det kortseende Menneske fatter ofte ikke Forbindelsen mellem Aarsag og Virkning, og saaledes ogsaa her. Hvorledes den helbredende Kraft virker, som vi antage, der udstrømmer fra hendes Legeme til deres, der have Modtagelighed derfor, kunne vi ikke forklare; men Menneskevennen takker og tilbeder i sit Hjerte den uendelige Skaber, der paa saa vidunderlige Maader sender Hjælp og Frelse til den svage Menneskeslægt.
Viborger Samler, 1839-05-11
En vis P. Larsen i Horsens fører i et Følgeblad til Aarhuus Stiftstidende No. 71 en lang Anke overen voldsom Behandling, han den 4de Jan. skulde have været underkastet i en Valgforsamling paa Horsens Raadstue. Af Klagen sees, at Borgermesteren, Hr. Justitsraad Ræder havde i en Tale erklæret, at det efter hans Anskuelse ikke var tilraadeligt, at vælge Revisorerne eller Ligningscommissairerne til Repræsentanter, om dette end var lovligt, hvilket, han meente, burde decideres af det danske Cancellie. Larsen opfordrede nu Justitsraaden til at oplæse Regulativet, hvortil denne erklærede ei at have Tid, ogsaa et andet Medlem af Valgbestyrelsen, Hr. Grosserer og Kjøbmand Høier, yttrede den samme Mening, hvorpaa Justitsraaden gjentog, at der ei var Tid, men overlod til Larsen at nedlægge en Protest til Protocollen. Dette afslog denne, men begyndte derimod en Tale til Forsamlingens Medlemmer, som afbrødes af Høier, der bød ham tie. Da han imidlertid paa Justitsraadens Yttring: lad Manden tale, atter begyndte sit Foredrag, raabte Høier: "Kast ham ud!" Atter formanede Justitsraaden denne til Rolighed; men han gjentog: "Kast ham ud paa mit An og Tilsvar, han maa ikke indvirke paa Valget! Nu bød Justitsraaden Larsen, der egentlig ved at have fæstet en Landeiendom var traadt ud af Commugen, at gaae sin Vei. En Politibetjent og flere af Valgbestyrelsens Medlemmer transporterede ham med Magt ud i Raadstuesalen. Her tog en Mængde fat paa ham og, som han siger, mishandlede ham, hvorpaa han bragtes ned i Herredets Thingstue, hvor han fik en Vagt af to Curasserer; dog kom Justitsraaden snart og forkyndte ham hans Frihed. (Det hele Jnserat bærer saa mange Præg af Forvanskning, at man med Længsel maa imodese Justitsraad Ræders nærmere Forklaring, der vistnok fra denne ligesaa liberal findede som ærekjære Embedsmand ikke vil udeblive.)
Viborger Samler, 1839-05-11
Jfølge "Dagen" vil Hr. Nathansens Svar paa de i Randers Avis indrykkede Oplysninger, angaaende hans i Kbhposten for 17de April indførte Ansøgning, i disse Dage blive at læse i et af vore Blade, ligesom han desforuden ved Retten vil forsvare sig imod de Angreb, der indeholdes i hine Oplysninger". Sagen er saaledes endnu ingenlunde endt, og det er billigt, at man tilbageholder en afgjørende Dom, der let kunde blive eensidig og uretfærdig.